A4-0109/97

Ψήφισμα σχετικά με την ανακοίνωση της Επιτροπής όσον αφορά την εφαρμογή του κοινοτικού δικαίου για το περιβάλλον (COM(96)0500 - C4-0591/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(96)0500 - C4-0591/96),

- έχοντας υπόψη τη γνωμοδότησή του της 14ης Δεκεμβρίου 1990, σχετικά με την πρόταση της Επιτροπής για οδηγία που αφορά την τυποποίηση και τον εξορθολογισμό των σχέσεων που αφορούν την εφαρμογή ορισμένων οδηγιών σχετικά με το περιβάλλον ((ΕΕ C 19 της 28.1.1991, σελ. 587.)) και τη γνωμοδότησή του της 8ης Απριλίου 1992 σχετικά με την εφαρμογή του κοινοτικού δικαίου για το περιβάλλον ((ΕΕ C 125 της 18.5.1992, σελ. 122)),

- έχοντας υπόψη τα συμπεράσματα της κοινής ακρόασης με την Επιτροπή το Μάιο του 1996 σχετικά με την αποτελεσματικότητα της νομοθεσίας για το περιβάλλον,

- έχοντας υπόψη τη δέσμευση της Επιτροπής στα πλαίσια του 4ου προγράμματος δράσης για το περιβάλλον (ψήφισμα του Συμβουλίου της 19 Οκτωβρίου 1987) ((ΕΕ C 328 της 7.12.1987, κεφάλαιο 2.2.)) και του 5ου προγράμματος δράσης για το περιβάλλον (ψήφισμα του Συμβουλίου της 1 Φεβρουαρίου 1993) ((ΕΕ C 138 της 17.5.1993, κεφάλαιο 9.)),

- έχοντας υπόψη τα άρθρα 155, 169 και 171 της Συνθήκης ΕΚ,

- έχοντας υπόψη τις ετήσιες εκθέσεις της Επιτροπής σχετικά με τον έλεγχο και την εφαρμογή του κοινοτικού δικαίου,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (A4-0109/97),

Α. λαμβάνοντας υπόψη ότι το Ευρωπαϊκό Κοινοβούλιο έχει αναλάβει την υποχρέωση να καταστήσει την αειφόρο ανάπτυξη πρωταρχικό στόχο της Ευρωπαϊκής Ένωσης,

Β. λαμβάνοντας υπόψη ότι το Ευρωπαϊκό Κοινοβούλιο θεωρεί την αποτελεσματική εφαρμογή του κοινοτικού δικαίου για το περιβάλλον ζωτικής σημασίας για την υλοποίηση της αειφόρου ανάπτυξης,

Γ. λαμβάνοντας υπόψη το ενδιαφέρον του Ευρωπαϊκού Κοινοβουλίου για τη διατήρηση των πόρων της Ένωσης εξ ονόματος των πολιτών του παρόντος και του μέλλοντος,

Δ. λαμβάνοντας υπόψη ότι εργάζεται για μια ευρεία συμμετοχή των μη κυβερνητικών οργανώσεων και του κοινού στην εφαρμογή του κοινοτικού δικαίου για το περιβάλλον,

1. ζητεί από την Επιτροπή να κωδικοποιήσει την κοινοτική νομοθεσία για το περιβάλλον, βελτιώνοντας τη συνοχή και τη διαφάνειά της[semigr ]

2. ζητεί από την Επιτροπή να προτείνει νομοθετικές διατάξεις προκειμένου να εξασφαλισθεί ότι ο κοινοτικός προϋπολογισμός θα αφιερώνει ετησίως τμήμα των πιστώσεών του για την εξασφάλιση της εφαρμογής της νομοθεσίας για το περιβάλλον[semigr ]

3. ζητεί όπως ο προϋπολογισμός της ΕΕ δίνει εν γένει προτεραιότητα σε περιβαλλοντικούς στόχους («πράσινος προϋπολογισμός»)[semigr ]

4. ζητεί από την Επιτροπή να συντάσσει και να δημοσιεύει ετήσια έκθεση σχετικά με την πρόοδο όσον αφορά την θέσπιση και την εφαρμογή του κοινοτικού δικαίου για το περιβάλλον, η οποία να περιέχει λεπτομερείς πίνακες εφαρμογής[semigr ]

5. καλεί το Συμβούλιο και την Επιτροπή να δημοσιεύσει όλες τις δηλώσεις που έχουν συμφωνηθεί στο Συμβούλιο σε σχέση με την έγκριση νομοθεσίας για το περιβάλλον[semigr ]

6. ζητεί από την Επιτροπή να αναγνωρίσει ότι η βελτίωση της εφαρμογής και της εκτέλεσης του κοινοτικού δικαίου για το περιβάλλον απαιτεί αύξηση του προσωπικού και των πόρων της Γενικής Διεύθυνσης της Επιτροπής για το Περιβάλλον (ΓΔ ΧΙ)[semigr ]

7. ζητεί από την Επιτροπή να υποβάλει νομοθετικές προτάσεις εντός της τρέχουσας κοινοβουλευτικής περιόδου με τις οποίες θα ζητεί από κάθε κράτος μέλος να θεσπίσει μια επιθεώρηση για το περιβάλλον βάσει των πλέον θετικών εμπειριών που έχουν αποκτηθεί στα κράτη μέλη, η οποία θα υπόκειται στον έλεγχο και την παρακολούθηση της Επιτροπής, που θα πρέπει επίσης να θεσπίσει κατευθυντήριες γραμμές για τα κράτη μέλη σχετικά με την εφαρμογή της κοινοτικής νομοθεσίας για το περιβάλλον[semigr ]

8. ζητεί από την Επιτροπή να υποβάλει εντός της τρέχουσας κοινοβουλευτικής περιόδου προτάσεις σχετικά με τη σύνδεση της εργασίας της Επιτροπής με την εργασία της Ευρωπαϊκής Υπηρεσίας για το Περιβάλλον (ΕΕΑ) και του Δικτύου της Ευρωπαϊκής Ένωσης για την εφαρμογή του δικαίου για το περιβάλλον (IMPEL), ώστε να εξασφαλιστεί ο κατάλληλος έλεγχος επί των εθνικών υπηρεσιών επιθεώρησης[semigr ]

9. ζητεί από τα κράτη μέλη να αναπτύξουν προς το ίδιο αυτών συμφέρον προγράμματα εκπαίδευσης για εθνικά ρυθμιστικά όργανα και δημοσίους υπαλλήλους, προκειμένου να εξοικειωθούν και να αντιληφθούν τις συνέπειες του κοινοτικού δικαίου για το περιβάλλον[semigr ]

10. ζητεί από την Επιτροπή, όταν υποβάλλει προτάσεις, να προβαίνει σε ένα γύρο ακροάσεων των ενδιαφερομένων μερών, τα αποτελέσματα του οποίου θα πρέπει να θέτει στη διάθεση του Ευρωπαϊκού Κοινοβουλίου[semigr ]

11. ζητεί να τεθούν στη διάθεση του Ευρωπαϊκού Κοινοβουλίου οι επίσημες ανακοινώσεις μεταξύ της Επιτροπής και των κρατών μελών που προβλέπονται από το άρθρο 169 της Συνθήκης ΕΚ[semigr ]

12. ζητεί από την Επιτροπή να υποβάλει νομοθετικές προτάσεις εντός της τρέχουσας κοινοβουλευτικής περιόδου σχετικά με την πρόσβαση στη δικαιοσύνη, που θα παρέχουν στα άτομα και στους οργανισμούς εκτεταμένα δικαιώματα νομικής πρόσβασης ενώπιον των εθνικών τους δικαστηρίων σε περίπτωση παράβασης της νομοθεσίας για το περιβάλλον, ώστε να μειωθούν τα έξοδα και να βελτιωθεί η αποτελεσματικότητα[semigr ]

13. ζητεί από τη ΔΔ να διασφαλίσει ότι μετά την ολοκλήρωσή της όλη η περιβαλλοντική νομοθεσία θα υπόκειται στη διαδικασία συναπόφασης[semigr ]

14. ζητεί από τη ΔΔ να τροποποιήσει τη Συνθήκη, προκειμένου να επιτραπεί σε ορισμένους οργανισμούς που θα καθοριστούν από κοινού με το Ευρωπαϊκό Κοινοβούλιο να προσβάλλουν κοινοτικές αποφάσεις για θέματα του περιβάλλοντος ενώπιον του Δικαστηρίου των Ευρωπαϊκών Κοινοτήτων[semigr ]

15. ζητεί από το Συμβούλιο να περιλάβει ως τακτικό θέμα της ημερήσιας διάταξής του μια συζήτηση για την εφαρμογή της περιβαλλοντικής νομοθεσίας[semigr ]

16. ζητεί από την Επιτροπή να υποβάλει προτάσεις για την διεξοδική και έγκαιρη εφαρμογή του άρθρου 171 της Συνθήκης ΕΚ επί παραβάσεων του δικαίου για το περιβάλλον[semigr ]

17. ζητεί μεγαλύτερη συχνότητα όσον αφορά την αυτόματη κίνηση της νομικής διαδικασίας σε περιπτώσεις κατά τις οποίες τα κράτη μέλη παραλείπουν να συμμορφωθούν με όλες τις διατάξεις της οδηγίας ή παραλείπουν να κοινοποιήσουν τις περιπτώσεις αυτές στην Επιτροπή, εξουδετερώνοντας την ανάγκη λήψεως πολιτικών αποφάσεων εκ μέρους της Επιτροπής[semigr ]

18. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τα κράτη μέλη.